钦定古今图书集成/明伦汇编/交谊典/第055卷 > 《月会约》严武顺
## 钦定古今图书集成/明伦汇编/交谊典/第055卷 > 《月会约》严武顺

窃惟不易得者，良友最难闻者。好言顾胜理，每自谈
生深怀，亦从迹见。相思空说，何如面接为亲；独坐微
研，岂若耳提更快。所谓“三秋如隔，一夕足多”，非虚语
也。倘情阔则蒙生，彼此或有不与闻之事，而绪辽，必
他续，心口遂有不及吐之词。即匪涉斯，亦应虑及。忆
昔兆开兄，一日虚缄，意如失物；连朝阻迹，臀若无肤。
且对必经时，言必及义。纵攒眉寂寂，郁颜亦自可亲。
或抵掌翩翩，醉语犹堪作式。惜乎丧吾侪之领袖，失
后辈之典刑也。比者各按起居，不免离索。晤因冗敓，
集以贫稀。必公聚始俱，而私懽不再。每相视而散。既
如水中偶值之鱼；或趁队而哗，复似野外忽群之鹿。
我辈业已若是，子孙更当何如。向子将兄有意振衰，
欲以一月一会。第诸君无人创首，不知何日何年。今
长至后，偶集文似堂。祇我同盟，空诸别侣，都无应酬
之态，遂极家人之欢。就此初缘，可理旧议，愿从兹以
往，皆不速而来，岂是借他人酒杯，政尔亲自家骨肉，
方且赏文析义，可延益于神明；即使撰杖酬觥，亦抒
情于晤觌。曾记家印持兄有云：“我辈一月内晤言之
日，多则八九，少仅二三。纵都至白头，计一生相聚亦
不过数年耳。”言之增感。述以助情，知有同心，定能如
约。约如左：

斟酌

《漫约》既恐鼓衰而成渝，《决期》又虑囊羞而凑冗。今就
六斋，随卜一日，定而不执，宽而有程，或后或前，自筹
消息。且迟且速，共酌闲忙。庶垂老可遵，窃比真率之
会；而持斋不破，犹存莲社之风。

通序

迭为宾主，莫如兄弟。人共四姓，会作九班。《三邹》三会，
三严三会，三闻并谶。西共三会，相间而举，相续不断。
政于迹有往来，更见心无人我。且使母妻各熟其謦
咳，亦令童仆交致其殷勤。

简庀

《此会》唯取团栾，非夸饾饤素，犹愧饱芹葅。并菔鲊难
消，清乃生狂。米汁与菜根偏称品毋逾六，饮可二参，
乐在蔬水之中，老我姜桂之性。如其瓶罄，不妨浊酒
半壶；倘尔厨寒，自可青盐数粒。诚一觞一咏，澹而忘
归，即三白三毛，戏不为虐。

正欢

“聚首之乐既畅，群居之戒可虞。要以究性为先，不则
五伦当晰；又以会文为切，不则六艺可游。一月岂无可见之功，同学应有弗如之叹。必阿蒙非昔，始无惭
刮目相看；倘圣质如初，亦何贵开口而笑。”是日各稽
功过，明示劝惩，设有懿闻佳话，可命颖客楮生。

彰禁

非徒卜夜之饮，宜为竟日之欢。留连应胜于陈遵，需
缓莫同于庄贾。纵有事如猬，且让今朝；欲相争如虎，
请俟异日。毋以雌黄为月旦，毋以秽杂为风流。恐子
弟辈错认定盘针，误捉谈麈柄。因为设禁，幸勿逾闲。
犯者随纳放生银五分，轻则立饮《闷气》酒三爵。

堤流

人无别客，庀在本家，主兴忽生，或可多方跌荡。众期
已定，必无他故游移。惟是同调适逢，不妨阑入。莫谓
“世情当了，即此招来。”盖规便而强难，事将不继，倘增
外而减内，神必不全。诚简则易从，专乃可久，非堕行
于孤，示人以隘也。